L'Associació d'Ames de Casa d'Alaquàs inaugura la seu social de l'entitat
16/10/2003 13:53:00

# L'Associació d'Ames de Casa d'Alaquàs inaugura la seu social de l'entitat

*   16/10/2003 13:53:00
*   [Imprimir](#)
*   Compartir
*    https://www.alaquas.org/documento.asp?id\_do=8847

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8847%2F0&title=Ajuntament%20d%27Alaqu%C3%A0s.%20Premsa.L%27Associaci%C3%B3%20d%27Ames%20de%20Casa%20d%27Alaqu%C3%A0s%20inaugura%20la%20seu%20social%20de%20l%27entitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8847/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8847/8847_Form_4.jpg)](https://www.alaquas.org/ficheros/documentos/2003/2/8847/8847_Form_10.jpg "<a href='https://www.alaquas.org/ficheros/documentos/2003/2/8847/8847_Form_10.jpg' target=_blank><i class='fa fa-external-link' aria-hidden='true'></i>.L'Associació d'Ames de Casa d'Alaquàs inaugura la seu social de l'entitat</a>")

L'acte d'inauguració va tindre lloc el passat dia 15 d'octubre a les 18 hores al local de l'entitat

L'Associació d'Ames de Casa i Consumidores Tyrius d'Alaquàs va inaugurar el passat dia 15 d'octubre les reformades i ampliades instal·lacions de la seu social de l'entitat. A l'acte, que es va celebrar a les recentment estrenades dependències, van estar presents l'Alcalde d'Alaquàs, Jorge Alarte; regidors i regidores del Govern Municipal; així com la Presidenta de les Ames de Casa, Berta Jordà; membres de la Junta Directiva i més d'un centenar de sòcies.

La Presidenta de l'entitat, Berta Jordà, va voler agrair en el seu discurs la presència de les nombroses sòcies que es van donar cita per celebrar aquest dia tan important.

L'Alcalde d'Alaquàs, Jorge Alarte, qui va felicitar les sòcies per la nova seu social del col·lectiu i molt especialment per la tasca que les Ames de Casa realitzen a la ciutat, va manifestar públicament el seu compromís per continaur treballant en la millora de les dependències d'aquesta entitat, i va anunciar la instal·lació d'aire condicionat en els locals de la seu per a l'arribada del proper estiu.

L'Associació d'Ames de Casa i Consumidores Tyrius disfruta des del passat mes juliol d'unes instal·lacions més àmplies on pot desenvolupar més d'activitats i oferir un nombre més elevat de serveis. Amb la reforma i ampliació de la seu d'aquest col·lectiu, l'Ajuntament d'Alaquàs ha possibilitat que les sòcies de l'entitat alaquasera, més de 700 en l'actualitat, puguen disposar d'un local millor condicionat.

El consistori va costejar íntegrament els 18.000 euros que han suposat les obres d'annexió i la consegüent adaptació de l'antiga oficina de recaptació municipal a la seu de Tyrius en el carrer Antonia Maria de Oviedo.

Les instal·lacions resultants de la fusió sumen ara una superfície de més de 300 metres quadrats. La reforma practicada ha suposat una redistribució integral de l'espai amb la inclusió de noves dependències que permeten la realització d'activitats formatives i lúdiques amb una major comoditat. El projecte ha inclòs la construcció d'un saló d'actes amb un aforament per a un centenar de persones. La remodelació ha reservat una dependència per a usos polivalents en què les associades exerciran activitats pràctiques com  cursos i tallers de pintures, treballs manuals o costura. L'interior de la nova seu de les Ames de Casa compta també amb dos despatxos per a funcions administratives i de secretaria.

Les Ames de Casa i Consumidores Tyrius culminen amb l'estrena d'aquestes noves instal·lacions el present exercici, any amb el qual han acomplit 25 anys d'existència a Alaquàs, com a una de les associacions més importants de la ciutat.